stanford-oval/wikipedia huggingface dataset:
Facelift (albumi)

| Facelift Alice in Chains |
| --- | --- | --- |

Studioalbumin tiedot
 Äänitetty : joulukuu 1989 – huhtikuu 1990
 Studio : London Bridge, Seattle ja Capitol Recording, Hollywood
 Julkaistu: 21. elokuuta 1990
 Formaatti: CD, LP ja C-kasetti
 Tuottaja(t): Dave Jerden
 Tyylilaji: Grunge, heavy metal, alternative metal, vaihtoehtorock
 Kesto: 54.02
 Levy-yhtiö: Columbia Records
Muut kannet

Listasijoitukset
  42. (Billboard 200), (26/1990)  4. (Fyysinen albumilista), (3/2021)
Alice in Chainsin muut julkaisut
| We Die Young 1990 | Facelift 1990 | Sap 1992 |
Singlet albumilta Facelift
 ”We Die Young” Julkaistu: heinäkuu 1990  ”Man in the Box” Julkaistu: tammikuu 1991  ”Sea of Sorrow” Julkaistu: 1991  ”Bleed the Freak” Julkaistu: 1991
Facelift on yhdysvaltalaisen rockyhtye Alice in Chainsin esikoisalbumi. Albumin julkaisi 21. elokuuta 1990 levy-yhtiö Columbia Records ja sen tuotti Dave Jerden. Albumin tunnetuimpia kappaleita ovat muun muassa singleinä julkaistut ”We Die Young”, ”Man in the Box”, ”Sea of Sorrow” sekä ”Bleed the Freak”. Albumia on pidetty yhtenä kaikkien aikojen merkittävimmistä raskaan vaihtoehtorockin ja grunge-tyylilajin levytyksistä.
Alice in Chains levytti Faceliftin kotikaupunkinsa Seattlen London Bridge -studiolla sekä Hollywoodin Capitol Recording Studiolla joulukuun 1989 ja huhtikuun 1990 välisenä aikana. Albumi sai nimensä ja kansikuvansa ”We Die Young” -kappaleen musiikkivideon kuvauksissa sattumalta otetusta, basisti Mike Starrin irvokkaasta kasvokuvasta.
Facelift myi julkaisunsa jälkeen Yhdysvalloissa verkkaisesti. Sen korkein sijoitus Billboard 200 -albumilistalla oli sija 42. Albumin myynti piristyi vasta myöhemmin vuoden 1990 syksyllä, kun Music Television aloitti kappaleen ”Man in the Box” musiikkivideon esittämisen. Albumin myynti kääntyi nousuun, ja ”Man in the Box” huomioitiin parhaan hard rock -esityksen Grammy-ehdokkuudella vuonna 1992. Facelift oli ensimmäinen grunge-aallon albumi, joka ylitti Yhdysvalloissa sekä kulta- että platinalevyn rajan.
Alice in Chains kiersi Faceliftin julkaisemisen tiimoilta Yhdysvalloissa muun muassa Van Halenin, Iggy Popin, Poisonin ja Extremen lämmittelijänä, sekä vuonna 1991 Megadethin, Slayerin ja Anthraxin lämmittelijänä Clash of the Titans -kiertueella. Yhtye taltioi vuoden 1990 joulukuussa konserttinsa Seattlessa VHS-tallenteeksi Live Facelift, joka on ylittänyt Yhdysvalloissa kultalevyn rajan.
Albumista julkaistiin vuoden 2021 tammikuussa uudelleenmasteroitu 30-vuotisjuhlapainos kahdella vinyylilevyllä sekä rajoitettuna erikoispainoksena, joka sisältää albumin lisäksi kuvakirjan, julisteen, kansitaidetta ja tarroja.
Tausta

Seattlessa vuonna 1987 perustettu Alice in Chains oli levyttänyt demon The Treehouse Tapes sen jälkeen, kun paikallinen promoottori Randy Hauser oli nähnyt yhtyeen esiintyvän ja tarjoutunut maksamaan demon levyttämisen. Kahdeksan kappaletta sisältänyt The Treehouse Tapes, jota Alice in Chains myi keikoillaan, tavoitti myös Soundgarden-yhtyettä manageroineet Susan Silverin ja Kelly Curtisin, jotka innostuivat yhtyeen musiikista ja lähettivät The Treehouse Tapesin eteenpäin levy-yhtiö Columbia Recordsin kykyjenetsijä Nick Terzolle. Terzo järjesti Alice in Chainsille tapaamisen Columbia Recordsia johtaneen Don Lennerin kanssa, ja yhtye päätyi solmimaan levytyssopimuksen Columbian kanssa vuonna 1989.
Äänittäminen

Alice in Chains aloitti Faceliftin levyttämisen vuoden 1989 joulukuussa kotikaupungissaan Seattlessa, jossa yhtye työskenteli London Bridge -studiossa. Tämän lisäksi albumia työstettiin myös Capitol Recording -studiossa, Hollywoodissa. Pätkiä albumin levyttämisen aikana kuvatusta videomateriaalista on julkaistu myöhemmin yhtyeen DVD-tallenteella Music Bank – The Videos (1999).
Albumilla soittaa Alice in Chainsin alkuperäinen kokoonpano: Layne Staley (laulu), Jerry Cantrell (kitara ja taustalaulu), Mike Starr (basso) ja Sean Kinney (rummut ja lyömäsoittimet).
Faceliftin tuotti, äänitti ja miksasi Dave Jerden, joka oli ansioitunut esimerkiksi Talking Headsin, Frank Zappan, Mick Jaggerin ja The Rolling Stonesin sekä Jane’s Addictionin tuottajana. Albumin avustavana äänittäjänä toimivat Ron Champagne, sekä Capitol Recording -studiolla Leslie Ann Jones. Dave Jerden miksasi albumin Sound Castle -studiossa Los Angelesissa avustavana miksaajanaan Bob Lacivita. Eddy Schreyer masteroi albumin Hollywoodissa Future Disc Systems -studiossa.
Sean Kinney oli murtanut toisen kätensä hieman ennen albumin levyttämistä, eikä hänen alun perin pitänyt soittaa albumilla ollenkaan. Yhtyeen oli tarkoitus käyttää tuuraajana Mother Love Bone -yhtyeen Greg Gilmorea, jota Kinney ohjeistaisi studiossa. Dave Jerden päätyi kuitenkin keskeyttämään albumin rumpuosuuksien levyttämisen, koska kappaleet eivät hänen mielestään kuulostaneet samalta ilman Kinneya, eivätkä riittävän hyviltä pikaisesti apuun hälytetyn Gilmoren soittamina. Lopulta Kinney leikkasi kädessään olleen kipsin pois saadakseen paremman otteen rumpukapulasta, ja soitti osuutensa albumille kappale kerrallaan. Äänittämisen lomassa hän hautoi kättään jääpaloilla täytetyssä vesiämpärissä.
Faceliftin levyttäminen saatiin päätökseensä vuoden 1990 huhtikuussa. Levy-yhtiö Columbia Recordsissa uskottiin, että albumi olisi jotain erityistä, ja yhtiö oli valmis panostamaan Alice in Chainsiin yhtenä potentiaalisimmista yhtyeistään.
Julkaisu ja vastaanotto

Facelift julkaistiin levy-yhtiö Columbia Recordsin toimesta 21. elokuuta 1990. Albumin korkein listasijoitus Yhdysvalloissa Billboard 200 -albumilistalla oli sija 42, jonka albumi saavutti vuoden 1991 heinäkuussa. Facelift oli ensimmäinen grunge-aallon albumi, joka nousi Billboard 200 -listan 50 parhaan joukkoon, ja myös ensimmäinen kulta- ja platinalevyn rajan ylittänyt albumi. Recording Industry Association of America sertifioi albumin myyneen kultalevyn (500 000 kappaletta) verran 11. syyskuuta 1991. Nirvana-yhtyeen valtavan suosittu Nevermind ylitti kultalevyn rajan hieman myöhemmin, 27. marraskuuta.
Albumilta julkaistiin neljä singleä: ”We Die Young”, ”Man in the Box”, ”Sea of Sorrow” ja ”Bleed the Freak”. Columbia Records julkaisi ”We Die Youngin” EP-levynä jo vuoden 1990 kesällä ennen Faceliftia, ja EP:n hyvän vastaanoton myötä hoputti itse albumin julkaistavaksi elokuussa 1990. Yhtye kuvasi kaikille neljälle singlelle myös musiikkivideot. ”Man in the Boxin” musiikkivideolla oli ratkaiseva vaikutus albumin menestykseen, sillä ratkaiseva käänne albumin myynnin kannalta tapahtui, kun Music Television otti kappaleen musiikkivideon päivittäiseen ohjelmistoonsa. ”Man in the Box” nousi Yhdysvalloissa Album Rock Tracks -listan sijalle 18 ja ”Sea of Sorrow” sijalle 27.
Facelift sai hyvän vastaanoton myös kriitikoiden keskuudessa. Esimerkiksi AllMusicin Steve Huey on sanonut albumin olevan ”yksi tärkeimmistä levytyksistä grunge- ja vaihtoehtoisen rockin yleisön perustamisessa hard rock- ja heavy metal -kuuntelijoiden keskuudessa”. Kaaoszinen Mikko Nissinen kutsui Faceliftia ”grunge-aallon painavimmaksi laineeksi”.
Alice in Chains huomioitiin vuonna 1992 parhaan hard rock -esityksen Grammy-ehdokkuudella kappaleesta ”Man in the Box”. Palkinnon voitti kuitenkin Van Halenin vuoden 1991 albumi For Unlawful Carnal Knowledge. ”Man in the Box” oli myös ehdokas parhaan heavy metal- ja hard rock -videon voittajaksi vuoden 1991 MTV Video Music Awards -tapahtumassa. Facelift palkittiin vuoden 1990 parhaana esikoisalbumina vuoden 1991 Foundations Forum -tapahtumassa.
Kappaleet

Kaikki kappaleet säv. ja san. Jerry Cantrell, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | We Die Young |  |  | 2.32 |  |  |  |  |  |
| 2. | Man in the Box | Layne Staley |  | 4.46 |  |  |  |  |  |
| 3. | Sea of Sorrow |  |  | 5.49 |  |  |  |  |  |
| 4. | Bleed the Freak |  |  | 4.01 |  |  |  |  |  |
| 5. | I Can’t Remember | Staley, Cantrell |  | 3.42 |  |  |  |  |  |
| 6. | Love, Hate, Love | Staley |  | 6.26 |  |  |  |  |  |
| 7. | It Ain’t Like That |  | Cantrell, Mike Starr, Sean Kinney | 4.37 |  |  |  |  |  |
| 8. | Sunshine |  |  | 4.44 |  |  |  |  |  |
| 9. | Put You Down |  |  | 3.16 |  |  |  |  |  |
| 10. | Confusion | Staley | Cantrell, Starr | 5.44 |  |  |  |  |  |
| 11. | I Know Somethin (Bout You) |  |  | 4.22 |  |  |  |  |  |
| 12. | Real Thing | Staley |  | 4.03 |  |  |  |  |  |
|  |  |  |  | 54.02 |  |  |  |  |  |
Listasijoitukset

Albumi
| Ajankohta | Albumilista | Korkein sijoitus | Viikkoja listalla | Lähde |
| --- | --- | --- | --- | --- |
| 26/1991 |  Billboard 200 | 42. | 60 |  |
| 3/2021 |  Fyysinen albumilista | 4. | 1 |  |
Singlet
| Vuosi | Single | Lista | Sijoitus |
| --- | --- | --- | --- |
| 1992 | "Man in the Box" | Mainstream Rock Tracks | 18 |
| 1992 | "Sea of Sorrow" | Mainstream Rock Tracks | 27 |
Kokoonpano

Layne Staley – laulu
Jerry Cantrell – kitara, taustalaulu, talk box kappaleessa ”Man in the Box”
Mike Starr – basso, taustalaulu kappaleessa ”Confusion”
Sean Kinney – rummut ja lyömäsoittimet, taustalaulu
Aiheesta muualla

Facelift (albumi) Discogsissa. (englanniksi)
Albumi Facelift (albumi) Encyclopaedia Metallum -sivustolla (englanniksi)
Jerry Cantrell esiintymässä Bostonissa vuonna 1992.
BNP

BNP voi tarkoittaa:
Britannian kansallispuolue
B-tyypin natriureettinen peptidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BNP”, voi hakea sivunnimihaulla, laajalla sivunnimihaulla tai tekstihaulla.
Flowing Tears

| Flowing Tears |
| --- | --- |

Tiedot
Toiminnassa:  1994–2013
Tyylilaji:  goottimetalli
Levy-yhtiö:  Ascendance Records  
Infobox OKNimi-testi OK: 
Flowing Tears oli saksalainen goottimetalliyhtye. Sen alkuperäistä nimeä Flowing Tears And Withered Flowers käytettiin kahdella ensimmäisellä albumilla.
Flowing Tearsilla oli uransa aikana kolme päälaulajaa. Debyyttialbumi Swansongsilla (1996) lauloi Manfred Bersin; vuosina 1998–2004 laulajana toimi Stefanie Duchêne ja vuoden 2004 jälkeen Helen Vogt.
20. lokakuuta 2004 kaksi jo yhtyeestä eronnutta alkuperäisjäsentä, Björn Lorson ja Cristian Zimmer, kuolivat liikenneonnettomuudessa.
Diskografia

Swansongs (1996)
Joy Parade (1998)
Swallow EP (2000)
Jade (2000)
Serpentine (2002)
Razorbliss (2004)
Invanity – Live in Berlin (2007)
Thy Kingdom Gone (2008)
Kokoonpano

Helen Vogt (laulu, 2004–)
Benjamin Buss (kitara, 1996–)
Frederic Lesny (basso, 1996–)
Stefen Gemballa (rummut, 2002–)
Aiheesta muualla

Flowing Tears Encyclopaedia Metallumissa (englanniksi)
Viralliset sivut (Arkistoitu – Internet Archive) (englanniksi)
Flowers of Evil

| Flowers of Evil Mountain |
| --- | --- | --- |

Livealbumin tiedot
 Äänitetty : 1971
 Julkaistu: 11. joulukuuta 1971
 Tuottaja(t): Felix Pappalardi
 Tyylilaji: hard rock
 Kesto: 50.37
 Levy-yhtiö: Windfall Columbia Records
Listasijoitukset
  #35
Mountain muut julkaisut
| Nantucket Sleighride 1971 | Flowers of Evil 1971 | The Road Goes Ever On 1972 |
Flowers of Evil on Mountainin kolmas albumi. Se on puoliksi studio- ja puoliksi livealbumi. Studio-osuudet on nauhoitettu Record Plant-studioilla New Yorkissa syyskuussa 1971 ja live-osuudet Fillmore Eastissa New Yorkissa 27. kesäkuuta 1971. Albumin julkaisun jälkeen yhtye hajosi ja piti taukoa pari vuotta.
Kappaleet

Flowers of Evil – 4.53 (säv. Rea/Pappalardi/West)
King's Chorale – 1.04 (säv. Pappalardi/Collins)
One Last Cold Kiss – 3.45 (säv. Pappalardi/Collins)
Crossroader – 4.47 (säv. Pappalardi/Collins)
Pride and Passion – 7.05 (säv. Pappalardi/Collins)
Dream Sequence – 24.27 ( Live )
Guitar Solo (West)
Roll Over Beethoven (Berry)
Dreams of Milk and Honey (West/Pappalardi/Ventura/Landsberg)
Variations (West/Pappalardi/Laing/Knight)
Swan Theme (Pappalardi/Collins)
Mississippi Queen – 3.53 (Live, säv. Rea/Laing/Pappalardi/West)
Muusikot

Leslie West: kitara, laulu
Felix Pappalardi: basso, laulu
Corky Laing: rummut
Steve Knight: kosketinsoittimet
Femme Fatale (Britney Spearsin albumi)

| Femme Fatale Britney Spears |
| --- | --- | --- |

Studioalbumin tiedot
 Äänitetty : 2009–2011
 Julkaistu: 29. maaliskuuta 2011
 Formaatti: CD
 Tuottaja(t): Dr. Luke, Max Martin, Benny Blanco, Billboard, Bloodshy & Avant, Claude Kelly, Danja, Darkchild, Fraser T. Smith, Shellback, Stargate, will.i.am
 Tyylilaji: pop, dancepop
 Levy-yhtiö: Jive
Muut kannet
 Deluxe Edition
Britney Spearsin muut julkaisut
| Circus 2008 | Femme Fatale 2011 | Britney Jean 2013 |
Singlet albumilta Femme Fatale
 ”Hold It Against Me” Julkaistu: 11. tammikuuta 2011  ”Till the World Ends” Julkaistu: 4. maaliskuuta 2011  ”I Wanna Go” Julkaistu: 14. kesäkuuta 2011  ”Criminal” Julkaistu: 11. lokakuuta 2011
Femme Fatale on yhdysvaltalaisen poplaulaja Britney Spearsin seitsemäs studioalbumi. Se julkaistiin Yhdysvalloissa 29. maaliskuuta ja Suomessa 30. maaliskuuta 2011. Albumia on äänitetty vuosina 2009–2011 ja sen päätuottajat ovat Max Martin ja Dr. Luke. Ensimmäinen single ”Hold It Against Me” debytoi listojen kärjessä viidessä maassa. Kappale nousi listaykköseksi myös Suomessa. Itse albumi nousi Billboard 200-listan ykköseksi Yhdysvalloissa. Albumilta on julkaistu singlenä kappaleet ”Till the World Ends” ja ”I Wanna Go”. Spears vahvisti 29. elokuuta, että albumin neljältenä singlenä julkaistaan kappale ”Criminal”.
Taustaa

Julkaistuaan albumin nimen ja kansikuvan 2. helmikuuta 2011 Spears twiittasi albumistaan sanoen:
I've poured my heart and soul into this album over the last 2 years. I've put everything I have into it. This album is for you, my fans, who have always supported me and have stuck by me every step of the way! I love you all! Sexy and Strong. Dangerous yet mysterious. Cool yet confident! FEMME FATALE.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Till the World Ends | Lukasz Gottwald, Alexander Kronlund, Max Martin, Kesha Sebert | Dr. Luke, Max Martin, Billboard | 3.58 |  |  |  |  |  |
| 2. | Hold It Against Me | Martin, Gottwald, Mathieu Jomphe, Bonnie McKee | Dr. Luke, Max Martin, Billboard (co.) | 3.49 |  |  |  |  |  |
| 3. | Inside Out | Gottwald, Jacob Kasher Hindlin, Jomphe, Martin, McKee | Dr. Luke, Max Martin , Billboard | 3.38 |  |  |  |  |  |
| 4. | I Wanna Go | Shellback, Martin, Savan Kotecha | Max Martin, Shellback | 3.30 |  |  |  |  |  |
| 5. | How I Roll | Christian Karlsson, Henrik Jonback, Magnus Lidehäll, Pontus Winnberg, McKee, Nicole Morier | Bloodshy, Henrik Jonback, Magnus | 3.36 |  |  |  |  |  |
| 6. | (Drop Dead) Beautiful (featuring Sabi)  | Jeremy Coleman, Joshua Coleman, Ester Dean, Jomphe, Benjamin Levin | Benny Blanco, Ammo, JMIKE, Billboard | 3.36 |  |  |  |  |  |
| 7. | Seal It with a Kiss | Gottwald, Martin, McKee, Henry Walter | Dr. Luke, Max Martin, Dream Machine | 3.26 |  |  |  |  |  |
| 8. | Big Fat Bass (featuring will.i.am)  | will.i.am | will.i.am | 4.44 |  |  |  |  |  |
| 9. | Trouble for Me | Fraser T. Smith, Heather Bright, Livvi Franc | Fraser T. Smith | 3.19 |  |  |  |  |  |
| 10. | Trip to Your Heart | Karlsson, Jonback, Lidehäll, Winnberg, Morier, Sophie Stern | Bloodshy, Henrik Jonback, Magnus | 3.33 |  |  |  |  |  |
| 11. | Gasoline | Gottwald, Claude Kelly, Levin, McKee, Emily Wright | Dr. Luke, Benny Blanco | 3.08 |  |  |  |  |  |
| 12. | Criminal | Shellback, Martin, Tiffany Amber | Max Martin, Shellback | 3.45 |  |  |  |  |  |
|  |  |  |  | 44.02 |  |  |  |  |  |
| Deluxe edition bonus kappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 13. | Up n' Down | Shellback, Martin, Kotecha | Max Martin, Shellback, Oligee | 3.42 |  |  |  |  |  |
| 14. | He About to Lose Me | Rodney Jerkins, Ina Wroldsen | Rodney "Darkchild" Jerkins | 3.48 |  |  |  |  |  |
| 15. | Selfish | Dean, Mikkel S. Eriksen, Tor Erik Hermansen, Sandy Wilhelm, Traci Hale | StarGate, Sandy Vee | 3.43 |  |  |  |  |  |
| 16. | Don't Keep Me Waiting | Jerkins, Michaela Shiloh, Thomas Lumpkins | Rodney "Darkchild" Jerkins | 3.21 |  |  |  |  |  |
|  |  |  |  | 58.36 |  |  |  |  |  |
| Japanin deluxe ja Premium Fan edition bonus kappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 17. | Scary | Britney Spears, Smith, Kasia Livingston | Fraser T. Smith | 3.38 |  |  |  |  |  |
|  |  |  |  | 1.02.14 |  |  |  |  |  |
Kiertue

Spears aloitti kuudennen kiertueensa Femme Fatale Tourin 16. kesäkuuta Yhdysvalloissa. Spears konsertoi myös Suomessa Hartwall Areenalla 14. lokakuuta 2011. Liput tulivat myyntiin 13. kesäkuuta. Liput ovat 80-85€. Femme Fatale albumilta Spears esittää kappaleet, Hold It Against Me, Till the World Ends, How I Roll, Big Fat Bass, I Wanna Go, Drop Dead Beautiful, Trouble For Me' criminal ja Up N' Down.
Listasijoutuksia

| Lista | Paras sijoitus |
| --- | --- |
 Australia: 1
 Itävalta: 10
 Belgia (Flanders): 8
 Belgia (Wallonia): 5
 Brasilia: 1
 Kanada: 1
 Tšekki: 5
 Tanska: 8
 Alankomaat: 7
 Suomi: 7
 Ranska: 4
 Saksa: 10
 Kreikka: 4
 Unkari: 6
 Irlanti: 4
 Italia: 4
 Japani: 8
 Meksiko: 1
 Uusi-Seelanti: 3
 Norja: 3
 Puola: 17
 Portugali: 4
 Venäjä: 1
 Skotlanti: 10
 Etelä-Korea (International): 1
 Espanja: 4
 Ruotsi: 5
 Sveitsi: 2
 Englanti: 8
 Yhdysvallat Billboard 200: 1
Aiheesta muualla

Markku Pajulahti: Femme Fatale. Findance.com 5.4.2011.
Mikko Aaltonen: Femme Fatale. Helsingin Sanomat 14.4.2011.
Francis Harper

Francis Harper (17. marraskuuta 1886 Southbridge, Massachusetts – 17. marraskuuta 1972 Chapel Hill, Pohjois-Carolina) oli yhdysvaltalainen biologi ja lintutieteilijä.
Harper valmistui Cornellin yliopistosta 1914 ja palkattiin saman tien eläintieteilijäksi Kanadaan Athabascaan ja Isolle Orjajärvelle suuntautuneelle tutkimusmatkalle, jota johti Charles Camsell. Palveltuaan upseerina Ranskassa ensimmäisessä maailmansodassa Harper palasi 1920 Athabascaan, jossa hän tutkijatovereineen keräsi 1 200 linnun ja 350 nisäkkään kokoelman. Vuosina 1919–1932 Harper julkaisi sarjan kirjoituksia alueen kasvistosta ja eläimistöstä. Alexander Wetmoren mielestä hän oli ainoa amerikkalainen eläintieteilijä, joka tiesi kuinka kirjoitetaan.
Vuonna 1925 Harper väitteli Cornellissa filosofian tohtoriksi vuonna 1914 keräämästään aineistosta. Väitöskirjan nimi oli A faunal reconnaissance in the Athabaska and Great Slave Lakes region. Vuosien 1920 ja 1947 välisenä aikana Harper työskenteli useissa biologiaan liittyvissä organisaatioissa. Hän oli luonteeltaan äkkipikainen ja omapäinen, eikä kyennyt työskentelemään sellaisten ihmisten kanssa, joista ei pitänyt tai ei arvostanut. 1945 hän julkaisi teoksen Extinct and Vanishing Mammals of the Old World ja 1958 teoksen The Travels of William Bartram. 1947 Harper palasi Kanadan tutkimusalueilleen, nyt lentokoneella, kun hän edellisillä kerroilla oli liikkunut kanootilla ja lotjalla. Mukanaan hän toi nuoren eläintieteilijän Farley Mowatin Toronton yliopistosta. Harper keräsi jälleen mittavan kokoelman ja julkaisi useita kirjoituksia retkensä tuloksista. Vuonna 1953 hän teki viimeisen retkensä samoille alueille. 1963 hän julkaisi teoksen Caribou and Eskimos. Kaikkiaan hän julkaisi noin 135 tieteellistä kirjoitusta.
Harper nimesi linnuista pikkumyrskysukeltajan (Pelecanoides georgicus) yhdessä Robert Cushman Murphyn kanssa.
BNP Paribas

| BNP Paribas |
| --- | --- |

Yritysmuoto:  osakeyhtiö
Markkina-arvo:  66,8 mrd. USD (5/2016)
ISIN:  FR0000131104
Perustettu:  1848, 2000
Toimitusjohtaja:  Jean-Laurent Bonnafé
Kotipaikka:  Pariisi, Ranska
Toimiala:  pankki- ja rahoituspalvelut
Henkilöstö:  189 077
Kotisivu:  www.bnpparibas.com
Infobox OKVirheellinen NIMI-arvo: 
BNP Paribas SA on ranskalainen pankki- ja sijoitusyhtiö. Se on yksi maailman suurimmista pankeista, ja sillä on toimintoja eri puolilla maailmaa. Yhtiön pääkonttori sijaitsee Pariisissa. Yhtiö syntyi vuonna 2000 Banque Nationale de Parisin (BNP) ja Paribasin fuusiossa.
Taseella mitaten (2 567,82 mrd. USD) pankki luokiteltiin vuonna 2016 maailman 8. suurimmaksi julkisesti noteeratuksi pankiksi (edellisvuonna sijalla 6). Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla BNP Paribas oli vuonna 2016 sijalla 24 ollen samalla Ranskan suurin julkisesti noteerattu yritys. Yrityksen markkina-arvon Forbes kertoo olevan 66,8 miljardia Yhdysvaltain dollaria (toukokuussa 2016) ja liikevaihdon 74,91 miljardia USD. Konsernin palveluksessa oli yhteensä 189 077 henkilöä.
Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
BNP Paribas on maksanut 9 miljardin Yhdysvaltain dollarin arvosta sakkoja ja ollut vuoden verran dollaritransaktioiden clearing-kiellossa, kun se oli rikkonut Yhdysvaltojen Iranille, Kuuballe ja Sudanille asettamia pakotteita.
Yhtiön mainontaa on usein havaittavissa maailmanluokan tennisturnauksissa, kuten Ranskan avoimissa.
Bernhard Dernburg

| Bernhard Dernburg |
| --- | --- |
 Dernburg vuonna 1907.
Saksan valtiovarainministeri
 19. huhtikuuta – 20. kesäkuuta 1919  
Liittokansleri:  Philipp Scheidemann
Edeltäjä:  Eugen Schiffer
Seuraaja:  Matthias Erzberger
Saksan varaliittokansleri
 30. huhtikuuta – 20. kesäkuuta 1919  
Edeltäjä:  Eugen Schiffer
Seuraaja:  Matthias Erzberger
Henkilötiedot
Syntynyt: 17. heinäkuuta 1865 Darmstadt, Hessenin suurherttuakunta
Kuollut: 14. lokakuuta 1937 (72 vuotta) Berliini, Natsi-Saksa
Tiedot
Puolue:  DDP
Uskonto:  Luterilaisuus
Bernhard Dernburg (17. heinäkuuta 1865 Darmstadt  – 14. lokakuuta 1937 Berliini) oli saksalainen liberaalipoliitikko ja pankkiiri.
Pankkiura

Bernhard Dernburg oli poliitikko Friedrich Dernburgin poika. Ennen uraa politiikassa, Bernhard teki uran pankkialalla, erityisesti Deutsche Bankissa. Hänestä tuli  Deutsche Treuhand-Gesellschaftin johtaja vuonna 1889. Vuonna 1901 hän perusti yhdessä Hugo Stinnesin kanssa yrityksen. Hän oli myös muiden merkittävien teollisuusyritysten hallituksien jäsen.
Poliittinen ura

Vuonna 1906 Dernburg astui politiikkaan Preussin edustajana liittoneuvostossa. Vuonna 1907 hänet nimitettiin siirtomaa-asioiden valtiosihteeriksi ja keisarillisen siirtomaaviraston johtajaksi. Hän tuki uudistusmielistä suuntautumista Saksan siirtomaapolitiikassa.
Dernburg erosi tehtävästään vuonna 1910. Vuosina 1914 ja 1915, kun Saksa oli sodassa Isoa-Britanniaa vastaan, Dernburg levitti Britannian vastaista propagandaa Yhdysvalloissa. Ensimmäisen maailmansodan jälkeen hän oli perustamassa DDP-puoluetta ja oli mukana sen hallituksessa. Hänet valittiin myös Weimarin kansalliskokoukseen. Hän toimi Philipp Scheidemannin hallituksessa valtiovarainministerinä ja Saksan varakanslerina.
Dernburgin poliittinen ura kesti vuoteen 1930. Hän kuoli Berliinissä 14. lokakuuta 1937.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bernhard Dernburg
Käännös suomeksi
BNT Kanal 1

BNT Kanal 1 (БНТ Канал 1) on bulgarialainen valtiollinen televisiokanava, joka on perustettu vuonna 1959, lähetykset aloitettiin 26. joulukuuta. Sen pääkonttori sijaitsee Sofiassa ja se on Bulgarian päätelevisiokanava.[lähde? ]